b'\n_START_ARTICLE_\nVladas Drakula\n_START_SECTION_\nAnkstyvieji gyvenimo metai\n_START_PARAGRAPH_\nNedaug \xc5\xbeinoma apie Vlado vaikyst\xc4\x99. Gim\xc4\x97 Sigi\xc5\xa1oaros mieste, jo motina buvo Moldavijos karali\xc5\xa1kosios \xc5\xa1eimos atstov\xc4\x97. Drakula buvo antras i\xc5\xa1 trij\xc5\xb3 s\xc5\xabn\xc5\xb3, kiti du jo broliai buvo Mir\xc4\x8d\xc4\x97 ir Radu. T\xc4\x97vo politin\xc4\x97s intrigos su turkais ir noras garantuoti Valakijai neutralitet\xc4\x85, paskatino atiduoti du savo s\xc5\xabnus, Vlad\xc4\x85 ir Radu, \xc4\xaf turk\xc5\xb3 sulton\xc5\xb3 nelaisv\xc4\x99 kaip garantus. Berniukai \xc5\xa1e\xc5\xa1erius metus praleido Turkijoje. Taip pat yra \xc5\xbeinoma, jog Radu patrauk\xc4\x97 jauno b\xc5\xabsimo sultono d\xc4\x97mes\xc4\xaf ir gavo auk\xc5\xa1t\xc4\x85 post\xc4\x85 bei gali\xc5\xb3 sultono r\xc5\xabmuose, tuo tarpu Vladas nei j\xc5\xb3 \xe2\x80\x9evie\xc5\xa1nage\xe2\x80\x9c Turkijoje, nei Radu parsidavimu neliko patenkintas.\n_START_SECTION_\nValdymas\n_START_PARAGRAPH_\n1448 metais po t\xc4\x97vo ir vyresniojo brolio nu\xc5\xbeudymo Vladas Drakula sugr\xc4\xaf\xc5\xbeo \xc4\xaf Valakij\xc4\x85, ta\xc4\x8diau po dviej\xc5\xb3 m\xc4\x97nesi\xc5\xb3 pasitrauk\xc4\x97 \xc4\xaf vienuolyn\xc4\x85. Po to, kai 1453 m. Konstantinopolis atiteko turkams, 1456 metais Vladas sugr\xc4\xaf\xc5\xbeo \xc4\xaf savo paveld\xc4\x97t\xc4\x85 sost\xc4\x85 ir prad\xc4\x97jo valdyti. Jo valdymo laikotarpis truko tris laikotarpius, i\xc5\xa1 viso septynerius metus. Pirmasis laikotarpis buvo trumpas, po jo Vladas a\xc5\xa1tuonerius metus planavo gr\xc4\xaf\xc5\xbeim\xc4\x85 \xc4\xaf sost\xc4\x85. 1456 m. jam tai pasisek\xc4\x97 ir jo valdymas truko \xc5\xa1e\xc5\xa1erius metus, \xc5\xa1is periodas ir yra pats \xc5\xbeymiausias. Po dideli\xc5\xb3 m\xc5\xab\xc5\xa1i\xc5\xb3 su turkais jis pab\xc4\x97go \xc4\xaf Transilvanij\xc4\x85 ir buvo \xc4\xafkalintas Vengrijos karaliaus Matija\xc5\xa1o iki 1470 met\xc5\xb3. Tre\xc4\x8dias sosto atgavimas 1475 metais buvo trumpas, nes Drakula \xc5\xbeuvo m\xc5\xab\xc5\xa1yje sekan\xc4\x8di\xc4\x85 \xc5\xbeiem\xc4\x85._NEWLINE_Vladas Drakula gars\xc4\x97jo \xc5\xbeiauriais poelgiais. Kai Osman\xc5\xb3 dvaro pasiuntiniai i\xc5\xa1dr\xc4\xafso jo akivaizdoje d\xc4\x97v\xc4\x97ti turbanus, jis \xc4\xafsak\xc4\x97 j\xc5\xb3 galvos apdangalus prikalti jiems prie kaukol\xc4\x97s.\n_START_SECTION_\nGyvenimo pabaiga\n_START_PARAGRAPH_\n\xc4\xaekalinimo metu Drakula ne tik sugeb\xc4\x97jo atgauti karaliaus malon\xc4\x99, bet ir vesti jo giminait\xc4\x99. Atrodo, kad vengr\xc5\xb3 karalius ir Vladas buvo sudar\xc4\x99 sand\xc4\x97r\xc4\xaf d\xc4\x97l sosto atgavimo, o sustiprinti ry\xc5\xa1iams Drakulai buvo pasi\xc5\xablyta karali\xc5\xa1ko kraujo nuotaka._NEWLINE_Paleistas 1475 m., Vladas Drakula po dvej\xc5\xb3 met\xc5\xb3 tre\xc4\x8di\xc4\x85 kart\xc4\x85 parei\xc5\xa1k\xc4\x97 pretenzijas \xc4\xaf sost\xc4\x85, ta\xc4\x8diau po dviej\xc5\xb3 m\xc4\x97nesi\xc5\xb3 \xc5\xbeuvo m\xc5\xab\xc5\xa1yje su turkais. Manoma, kad jo galva nusi\xc5\xb3sta sultonui Mehmedui II kaip \xc4\xafrodymas, kad jo didysis prie\xc5\xa1as Drakula tikrai mir\xc4\x99s. Nors oficiali Vlado III Drakulos laidojimo vieta yra Snagovo vienuolynas, ta\xc4\x8diau gerai \xc5\xbeinoma, jog jo k\xc5\xabnas ilsisi ne\xc5\xbeinomame kape.'